जर्मनी में डाक्टरों ने एक चमत्कार करके दिखा दिया। विश्व में पहली बार म्यूनिख शहर के डॉक्टरों ने छह वर्ष पहले एक दुर्घटना में अपने दोनों हाथ गंवा चुके 54 वर्षीय किसान के हाथों का प्रत्यारोपण करने में सफलता पाई है। एक व्यक्ति की मृत्यु के दो घंटे बाद कोहनी से उसके दोनों हाथ काटकर इस किसान के हाथों में सफलतापूर्वक प्रत्यारोपित कर दिया गया। पूरे विश्व ने इस चमत्कार को अजूबा कहा, पर यह अजूबा मेडिकल साईंस का कमाल है। अब उस किसान को अपने दोनों हाथ फिर से मिल गए हैं। अपनी दिनचर्या को सुचारु रुप से इन हाथों के जरिए करने में उसे दो वर्ष लगेंगे। क्योंकि उसकी उंगलियों में स्पंदन आना धीरे- धीरे आरंभ होगा। अब एक और नई कहावत बनेगी लूले को क्या चाहिए दो प्रत्यापित हाथ।